LidanRubinov/Halacha-QA huggingface dataset:
שאלה: ספורט בשבת: עיינתי בשאלות ובתשובות של הרבנים המכובדים המתייחסים לעניין ספורט בשבת והנני מעט תמה!!! עד כה ידעתי כי פעילות ספורט בשבת אסורה בהחלט, החל מ הליכת בריאות (מהירה) מסורתית דרך משחקי כדור ועד שימוש במתקני התעמלות לסוגיהם, והנה, אני מתרשם מהתיחסויות הרבנים כי ה ספורט הינה פעילות מבורכת בשבת קודש, משום - "והתענגתם בה". אוסיף ואומר כי הרובד בו נבחן הנושא האם כדור כדור-רגל הינו מוקצה או לא אינו העניין (.ואולי הוא שייך לעניין ילדים מעל גיל 6 שאינם ברי-מצוה עדיין) שכן הסוגיה עקרונית, שכן בוגרים ות שהינם מעל גיל 13 אשר חייבים ות במצוות, לא נראה שהתורה התירה להם לבזבז את זמנם ביום הקדוש בשבוע על פעילות ספורט, מעבר לסוגיית המאמץ ההזעה ופעילות ה חול שבכך, בזמן שבו יש כל כך הרבה במה לעסוק בנושאי קדושה. האם אנו עד כדי כך לא מבינים את ערך המצוות, ערך הקדושה וערך השבת?! האם השבת מפריעה לנו מלעסוק ב ספורט?! האם השבת הינו יום חופשי או יום לעבודת ה נפלאה?! נראה לי כי התרחקנו. רחוק מידי ולא שמנו לב. יצר הרע פשוט גונב אותנו בלי שנרגיש! אשמח אם תתיחסו לדברי שכן : - או שאני בא מ עולם אחר וממושגים אחרים המתיחסים לקדושת השבת. - או.שאני פשוט לא יודע ולא מבין את רוח-ההלכה בנושא.
תשובה: צדקת מאד בדברך. וכתוב בב"י שטור שמעון חרב משום ששיחקו שם בשבת. אנו רואים שאם משחקים בשבת גם אם אין איסור מקומי אולם יש כאן אי הבנה יסודית של מהות השבת. אולם צריך ללמוד כיצד לתקן ולהוכיח בנושא זה. צריך לדעת מי עומד בפנינו ומה אנו יכולים לצפות ממנו.
שאלה: שאלה בעניין ברכת אשר יצר: קראתי בקיצור שו"ע (סימן ד, ו) שאם אדם לוקח סם משלשל ואז מכיוון שהוא יודע שהוא יצטרך להתפנות כמה פעמים, שלא יברך את ברכת אשר יצר עד לאחר שיגמר ההשפעה של הסם ("ומי ששותה סם המשלשל ויודע שיצטרך לפנות כמה פעמים לא יברך עד לאחר הגמר"). האם הדבר הזה תקף לגבי "סם" כזה, זאת אומרת תרופה משלשלת או חומר שנועד לגרום לזה או שאם למשל אני שותה אקטימל או מאכלים חלביים שונים שמסוגלים לגרום לפנות כמה פעמים, אך הם מזון, האם גם אז צריך לחכות עד שההשפעה שלהם שעלולה לגרום להתפנות כמה פעמים,מתגמר ורק אז לברך?
תשובה: מה שכתבת בשם הקיצור שולחן ערוך היא דעת הלכות קטנות, שאדם הלוקח סם לשילשול אינו מברך עד סוף הרפואה שלו, כלומר, לאחר שגמר לשלשל. המשנה ברורה ועוד אחרונים חולקים עליו ואומרים שיש לברך בכל פעם שגמר להתפנות אף שיצטרך שוב בעוד זמן קצר. לכן נראה, שבאכילת מאכלים יש לברך לכל הדעות בכל פעם מאחר ואין כאן את העניין של גמר הרפואה.
שאלה: לברך במקום שהיה שירותים: מקום שהיה שם שירותים קבועים ופירקו גם את הריצפה. האם מותר להשתמש במקום לפינת קפה, מטבחון וכיור לנטילת ידים? והאם מותר לברך שם ברכות?
תשובה: מותר להשתמש בחדר עכשיו אפילו לתפילה.
שאלה: עקירת עץ תפוחים בחו"ל: קנינו בית בחו"ל ולידו עץ תפוחים. השנה כל התפוחים על העץ נגועים ומלאים תולעים והרבה תפוחים נשרו והדבורים חוגגות בהמוניהם, כך היה גם בשנה שעברה. השכנים מתלוננים על כך שאינם יכולים לשבת בחצר כי להקות הדבורים באות לבקר גם אותם וילדיהם בהיסטריה. בחג הסוכות אי אפשר לשבת בסוכה כי הדבורים מתנחלות שם. בקרוב נכדינו יוולדו והאמהות כבר הודיעו לנו שהם לא יבקרו אותנו מפחד שהילדים יעקצו. העץ כנראה קיבל מחלה. האם מותר לגדום אותו או לעקור אותו מכל הסיבות שמניתי?
תשובה: אני יכול להציע ג' חלופות לפי הסדר דלהלן: א. להשאיר את שורש העץ עם ענף אחד, ולגדום את שאר הענפים. ב. להעביר את העץ עם גוש האדמה למקום אחר. ג. למכור את העץ לגוי שהוא יקצוץ את העץ. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: האנרגיה שמסביב: יש אנשים שמלמדים אחרים יכולות להרגיש אנרגיה. האם יש מסביבנו אנרגיה, והאם היא מתחלקת לטובה או לרעה, האם זה כמו הילה?
תשובה: יש מסביבנו אנרגיה והיא יכולה להיות טובה או אינה טובה, והכל תלוי במעשה האדם במצוות וביראת שמים.
שאלה: נדר של גוי: 1- האם גוי שנדר נדר ועשה גיור, זה בכלל תקף? 2- אם אומרים משהו " אני מבטיחה שם משהו יקרה אני אקיים כך וכך." אך מה שרציתי שיקרה לא התגשם ולא יקרה לעולם אז ההבטחה הזאת כבר גם לא קיימת? 3- שמעתי שצריך להגיד שלוש פעמים ורק כך זה נחשב נדר אבל לא נאמר שלוש פעמים לכן גם זה מצביע על כך שזה לא נדר נכון?
תשובה: 1. גוי שנתגייר כקטן שנולד ולכן לעניות דעתי אינו נחשב כנדר לאחר שנתגייר. 2. אין בכך נדר. 3. לא הבנתי את כוונתך אך אדם שנודר בפעם אחת נחשב כנדר, ומה שמוזכר ג' פעמים הכוונה שאם עושה מעשה טוב ג' פעמים ולא אמר שעושה כן בלי נדר, הדבר נחשב כאילו קבל על עצמו דבר זה בנדר.
שאלה: דרך נטילת ידיים: אני לומד כעת קצש"ע של הרב גאנצפריד עם הערותיו של מרן הרב מרדכי אליהו שליט"א. בסימן ב מעניין נטילת ידיים על הסעיף האחרון בו מדבר המחבר על אלו דברים צריכים נט"י, מעיר הרב אליהו כך: " היוצא מבית הכסא גם אם לא עשה צרכיו.- נוטל ג פעמים לסירוגין ואין צורך בכלי. היוצא מבית המרחץ ונוטל צפרניו ומגלח שערותיו - נוטל ידיו פעם אחת בלי כלי, והמחמיר ג פעמים תע"ב. החולץ מנעליו, החופף ראשו. והנוגע במקומות המכוסים בגופו - רוחץ ידוי משום נקיון פעם אחת. כל הדברים הקשורים במת - נוטלים ידיים ג פעמים ואין צורך בכלי, ונהגו לא לנגב, עכ"ל. אני לא מבין מה הכוונה בליטול ידיים בלי כלי?! הרי המושג נטילה משמעו עם כלי, שכן נטילה על שם הכלי נטלה! או אולי הכוונה שפותחים את הברז, ותוך כדי זרימת המים מושיטים לסירוגין יד יד? אני מבחין כמו כן בשני מושגים: 1.נטילה (עם או בלי כלי)2.רחיצה (כמו מענייין נקיות). מהו ההבדל ביניהם? במקום עבודתי ישנה נטלה אשר רבים משתמשים בה בעת היציאה מהשירותים. האם זה מותר אע"פ שהרב אומר שלא צריך נטלה? בכלל, שמתי לב שיש בלבול רב בעניין זה של מספר הנטילות ודרכה!
תשובה: נטילת ידיים הכוונה לרחיצת ידיים (וכך גם מסביר מילון אבן שושן). יש רחיצה בכלי, שעל שם הפעולה נקרא נטלה, ויש רחיצה במים בלבד. נטילה של בוקר ולסעודת לחם יש ליטול דווקא מכלי אבל בשאר נטילות המוזכרות בשולחן ערוך סימן ד אין צורך בכלי אלא אפשר ליטול ישירות מהברז. גם ביציאה משירותים אין צורך בכלי אולם יש מהדרין ליטול בכלי.
שאלה: ירדית הנשמה למטה: ברצוני לשאול לגבי ירידת הנשמה למטה, לפני שה מוריד את הנשמה למטה. הרי בסופו של דבר הוא יודע מה יהיה כל התהליך שלה ואם יהיה הבן אדם רשע או צדיק, כך שאם ה יודע שהוא יהיה רשע למה להוריד אותה בכלל? כמובן שאנחנו יורדים בשביל לתקן משהו ולעלות בקדושה, אך אם אותה נשמה ידועה שהיא תחטא אז למה לגרום לה סבל? שתשאר למעלה כך היא לא תחטא ולא תצטרך לסבול כלל וכלל?
תשובה: החטאים לא באים מהנשמה. הנשמה מתלבשת בגוף. כאן יש לאדם בחירה חופשית. על היחס בין הידיעה האלוקית לבין הבחירה החופשית אמר רבי עקיבא: "הכל צפוי והרשות נתונה". בדבריו אומר רבי עקיבא שאין סתירה בין הכל צפוי ולידיעה האלוקית לבין הבחירה האנושית. כך כנראה הדברים, שמצד האדם יש בחירה חופשית ומצד הענין האלוקי הכל צפוי. המטרה של הבחירה החופשית היא להטיב לאדם. לכן העיקר מבחינת האדם יש בחירה חופשית. על ידי הבחירה החופשית אדם עומל על הטוב שיקבל מאת הקב"ה. העמל בהשגת הטוב הוא מגדיל את הטוב שיהיה טוב שלם יותר.
שאלה: להעיר על לבוש בטרמפ: אדם אשר עצר לטרמפסיטים שעמדו בתחנה אמר לאישה אחת שאינו רוצה לקחת אותה טרמפ בגלל לבושה שאינו הולם. מה דעת הרב בנידון, האם היה צריך לקחת אותה ולהתעלם או כפי שעשה לומר לה (לפני כולם) שאינה לבושה כראוי?
תשובה: זו שאלה עדינה. השאלה מה כוונתו. אם כוונתו לא להעניש אותה אלא שאינו רוצה להעלות אותה עם גברים אחרים שישבו בצפיפות וכך יכשיל אותם בשהיה במקום לא צנוע, היה יכול להגיד לה בעדינות.
שאלה: עליה לתורה לאחר חילול שבת: הייתי לאחרונה במילואים, תפקידי הוא נהג, ונשארנו שם שבת. במהלך השבת הזניקו אותי באמצע הלילה ובבוקר לנהוג אל הגבול, לחנות את הרכב, נפקד עלי לכבות אותו ולהתניע מספר פעמים. לאחר מכן כשהלכתי לתפילת שחרית רצו שאעלה לספר התורה, הרגשתי לא נוח ולא עליתי. האם פעלתי נכון, או שאין קשר דווקא, אם חיללתי שבת בעל כרחי?
תשובה: החמרת על עצמך יותר מדי. היות ועשית זאת במסגרת הבט"ש שלך, שהרי מן הסתם מדובר בגבול עם מחבלים, אז עשית מצווה. כמו שפנחס שהרג את זימרי ואח"כ נשא את כפיו. אם אתה עושה מצווה - שלא יהיו לך שום נקיפות מצפון.
שאלה: הנחה דרך העבודה של אמי: ברצוני לרכוש תוכנה למחשב שלי. אמא שלי מורה והסתדרות המורים מאפשרת רכישה של תוכנה זו בהנחה גדולה מאוד. האם מותר לאמי לרכוש תוכנה זו עבורי בהנחה או שמא יש כאן בעיה של גזל?
תשובה: תנאי שימוש לקניית תוכנת OFFICE - אופיס על ידי המבצע של משרד החינוך הם כאלו: 1) לכל מורה מותר לקנות אך ורק רשיון אחד למחשב אחד אישי שלו. 2) כאשר המורה מפסיק לעבוד במשרד החינוך עליו להפסיק את השימוש ברשיון זה. תנאי השימוש מופיעים באתר של משרד החינוך. לכן נראה שהיות והמבצע נועד רק לשימושו האישי של המורה, אסור לו לרכוש את התוכנה ולהעבירה למישהו אחר. בברכת כתיבה וחתימה טובה, הרב ניר אביב. קניית OFFICE ממבצע של משרד החינוך.
שאלה: ראש השנה בבית מלון: חמי יושב כרגע בשבעה על מות אחיו שנפטר ב-י אלול. כל המשפחה המורחבת, ארבע בנות עם החתנים ו-י"ב נכדים, שירבו, אמורים להתארח בבית מלון בירושלים לכל החג וכמובן שחלק מהסכום שולם. חמי שיחיה אמר לנו שהוא לא יכול במהלך חודש האבלות להתארח בבית המלון. האם הוא צודק? ומה עם עגמת הנפש לכל המשפחה שכמובן לא יסעו בלעדיו. יש לציין שחמי נמנה על העדה המרוקאית
תשובה: לעניות דעתי, אין מניעה לאבל להתארח בבית מלון.
שאלה: מצות שילוח הקן: אדם שהזדמן לידו מצוות שילוח הקן, אך הקן נמצא בחלון של האמבטיה עם השירותים, האם אפשר לקיים את המצוה במקום כזה?
תשובה: את המצווה אפשר לקיים, אלא שיש לברך את הברכה מחוץ לשירותים ואז להיכנס ולהבריח את האם.
שאלה: היחס של אנשי ביהמ"ד כלפי דודו טופז: בעקבות פרשיית דודו טופז וההמולה התקשורתית סביבו, רציתי לשאול: 1) מה צריך להיות היחס כלפיו? מחד - הוא יהודי, אך מאידך - הוא ייצג לדעתי את ההיפך מן הערכים אליהם מחנכת התורה. 2) בדואר האלקטרוני מסתובב המכתב הבא: "יו"ר סניף דגל התורה בביתר הרב יצחק רביץ ומספר: "זה קרה בערב שבת אחת לפני כשנתיים. אני יושב במשרדי והטלפון מצלצל. על הקו- דודו טופז. איזה טופז? אני שואל עם לא מעט נימה של זלזול, מהצ חצ חים? והוא משיב לי בחיוב. לא הבנתי מה לו ולי? -פותח ר יצחק את סיפורו. ואז מספר טופז לרביץ, שהוא קיבל מכתב מאשה מסכנה המתגוררת בביתר ובו היא מגוללת את מצבה העגום ומספרת שאין לה מה לאכול. ברשימת הממליצים היא הזכירה את שמו של יצחק רביץ כמי שיכול להעיד על מצב המשפחה. "הוא שאל אותי האם הסיפור אמנם כל כך קשה? סיפרתי לו מה שהיה ידוע לי, ואמרתי לו שאני יודע שהמצב שם מאד לא פשוט. טופז הודיע לי שהוא רוצה לתרום למשפחה 75,000. הייתי המום, המכתב נשלח למאות אנשים, והמשפחה בטח לא חלמה לקבל כזה סכום ודוקא ממנו". "טופז שאל אותי אם אוכל להגיע אליו הביתה" ממשיך רביץ לספר "אמרתי לו שביום שישי אני כבר לא אספיק, וסיכמנו שאבוא אליו ביום ראשון. לאחר שעה הוא התקשר וביקש, שאמסור למשפחה שביום ראשון יגיע אליהם סכום כסף.הוא אמר שהוא רוצה שכבר בשבת הקרובה תשרה השמחה אצל המשפחה המסכנה הזו". "ביום ראשון הגעתי לביתו, והעמקנו בשיחה שערכה 4 שעות. הוא אמר לי שהוא מרגיש שאין לו כלום ושהוא תורם את הכסף כדי יוכל לעלות למעלה עם משהו. הוא טען שהחיים שלו דפוקים וריקנים, והתעניין במצוות". "את הצ ק הוא נתן, בתנאי שהמשפחה לא תגיד לו ולא תדע את זהות התורם.". נפרדנו בידידות רבה.לאחר כחודשיים התקשר טופז שוב לרביץ. הפעם, הוא קיבל מכתב ממשפחה של בחור שנהרג בצבא שרוצים לכתוב ספר תורה לעילוי נשמתו. הוא התעניין כמה עולה ספר תורה. "אמרתי לו שמדובר בסכומי עתק של כ- 40,000, הוא אמר לי שהוא מסכים לתרום חצי בתנאי שאני אביא את החצי השני".כך היה. להכנסת ספר התורה לא רצה טופז להגיע. הוא הסביר שרוצה שזה יהיה נטו למצווה. לא רוצה כבוד. "לאחר הכנסת ספר התורה, הוא דיבר איתי על יוזמה שעלתה לו בראש בעקבות התרומה לספר תורה. הוא רצה להקים מועצה המורכבת מחילונים ודתיים, שתעזור לאנשים מכל הסוגים. הוא היה מאד רציני. ישבנו כמה פעמים גם בביתו וגם בבית קפה מול הבית שלו. בסוף זה לא הספיק להתקדם". רביץ מעיד, מתוך הכרות אישית שטופז היה יהודי מלא בהרהורי תשובה. "כשהתחיל הסיפור התקשר אלי העוזר שלו צחי, ושאל אם אני אסכים לתת עדות אופי בבית המשפט. אמרתי שבוודאי. אז הנה אני מקיים הבטחתי לתת עדות אופי, אלא שאני נאלץ, לדאבוני לעשות זאת, בפני בית דין של מעלה, ולא בית משפט של מטה" - מסיים רביץ, על אף הנסיבות, בקול חנוק. " ע"כ. כיצד יש לקבל ולהגיב לסיפור הנ"ל, והאם יש בו בכדי לשנות את היחס כלפי דודו טופז?
תשובה: לא שמעתי על דודו טופז אלא בעת האחרונה. הסיפור של רביץ עליו מראה שהיה לו לב יהודי. שני המעשים מאלפים.
שאלה: כמות ההשקעה בתינוק: מדוע ה ברא את האדם כתינוק בתחילה, ולא מיד בגיל 4-5, כשכבר מדבר וכו? ומדוע בצורה כזו שהוריו, במקום להשקיע בלימוד תורה ועיסוקים נוספים חשובים - צריכים להקדיש בכל יום מספר שעות לא קטן כדי להרגיעו, להאכילו ולהחליף לו את בגדיו? האם הטיפול בתינוק לא יכול היה להיות קטן יותר מבחינת זמן ההשקעה? לא באתי לקנטר חלילה, אלא להעלות שאלה שבאמת מטרידה אותי רבות.
תשובה: השאלה טובה. אנו לא יודעים הכל אולם באופן כללי אנו יודעים שאדם יש לו נשמה מן העליונים. יש לו תפקיד גדול וחשוב. ככל שהתפקיד הוא גדול יותר כך צריך יותר זמן הכשרה לקראת התפקיד. כמו שבצבא ההכשרה של החייל הפשוט לא דומה להכשרה של טייס, למשל. הטירונות בסיירת היא שונה מאשר הטירונות לחייל רגיל. כך האדם יחסית לשאר בעלי החיים צריך תקופת הכשרה ארוכה יותר. גיל החיוב אצל אדם מישראל הוא בגיל י"ג שנים. כותב החתם סופר שאצל בני נח שיש להם פחות מצוות גיל החיוב הוא בגיל צעיר יותר. אנו לא יודעים מה בדיוק נבנה בשנים הראשונות אולם כנראה שהצורך במגע של הורים, הצורך שהשקעה מרובה מצד ההורים, בונה יחס שונה בין הילדים לבין הוריהם לעומת שאר הבריאה. הקושי בגידול כנראה מצמיח קשרים וחושים מפותחים יותר מאשר בשאר האנושות.
שאלה: זכויות יוצרים על חלקי ספרים: אני מעוניין להוציא ספר שחציו מוקדש לפסקי הלכות. שם אני מביא ליקוט של ציטוטים מדויקים וקצרים מתוך מאות ספרי הלכה. ליבי אומר לי שאין צורך להתקשר לכל רב ורב ולשאול ממנו רשות, שהרי אני מעתיק רק חלק מזערי (שרק כולם יחד מצטרפים להמון דפים) ולא שכעת לא ירצו לקנות את הספרים המקוריים מהם מובאים הציטוטים כך שלא נראה שזה מפסיד אותם כלל וכלל. מה גם שאולי אפילו דרך הספר שיצא, אני עושה פרסומת לכל ספרי הרבנים שאני מזכיר ומזכין לו לאדם שלא מדעתו. האם אני רשאי לעשות זאת?
תשובה: כך נראה לכאורה, שאין הקפדה ומותר.
שאלה: קשירות של הציצית: האם מותר להתיר קשירות שבציציות בשביל לקשור יותר יפה או לחזק וכדו?
תשובה: כן. הרב יאיר וסרטיל
שאלה: רחיצת ידיים או נטילה לאחר הכנת בשר : הכנתי סנדוויץ עם פרוסות עוף לאדם א. לאחר מכן הכנתי סנדוויץ עם גבינה לאדם ב. לא היה מגע ביניהם והכלים היו שונים. השאלה - האם הייתי צריך לרחוץ את ידי ליטול - לפני הכנתי את הסנדויץ החלבי, האם יש איסור לאכול את הסנדויץ החלבי?
תשובה: אם הידיים היו מלוכלכות בעוף או בשומן עוף ויכול להיות שקצת נכנס לתוך הסנדוויץ החלבי, הרי שאסור לאכול את הסנדוויץ השני. ולכן, אם לא בטוחים שהידיים נקיות יש לשטוף אותם בין הכנת הסנדוויץ הראשון להכנת השני.
שאלה: דיווח שעות כפול: אני מסדר בית כנסת אחרי אירועים בת הת לפי שעה. האם מותר לי לעבוד קשה יותר ולעשות עבודה של שעתיים בשעה ולדווח בכל זאת שעבדתי שעתיים? אם אני עובד בלילה (שע"פ חוק זה 200 אחוז) מותר לי לדווח כפול, שהרי ע"פ חוקי המדינה חייב לשלם לי כפול רק שאני יודע שלא יעשה זאת?
תשובה: פועל המקבל שכר לפי שעות, מקבל שכר לפי מספר השעות שעבד ללא תלות בכמה שעות היה יכול לעשות את העבודה. ואם עבד מהר במיוחד   הרווח למעסיק. וידוע שפועל מוזהר לא להתבטל ממלאכתו ולעבוד באופן המקובל, כפי שפסק השו"ע (חושן משפט סימן שלז,כ): "מוזהר הפועל שלא יבטל מעט כאן ומעט כאן, אלא חייב לדקדק על עצמו בזמן וכו'". כלל חשוב בהלכות פועלים הוא, שלמנהג המקובל יש תוקף הלכתי מכריע, אמנם אם הסכימו על תנאים מסוימים, ועל דעת זה הועסק הפועל, הם המכריעים. גם אם התנאים לא חוקיים עפ"י חוקי המדינה. ולכן, אם סיכמתם שתדווח רגיל ולא כפול, אינך יכול לדווח כפול אף שעל פי חוק המדינה הוא חייב לך כפול. הרב ינון זמיר
שאלה: טקס החליצה: איך זה שיש חובה שנקראת "חליצה". לכאורה, זה נראה מעשה מוזר ומשפיל לאישה ולכל המשתתפים. מה כל כך חשוב בזה? ועוד, ישם מקרים בהם האח של הבעל המת הוא תינוק והאלמנה צריכה לחכות 10 שנים בערך. זה נשמע לא הגיוני בכלל, ויכול לגרום אפילו שזה נדיר לצער רב לאלמנה הצעירה שתמתין הרבה שנים. שאלה זו באה בעקבות צילום טקס חליצה ע"י תוכנית טלוויזיה, שגרמה להרבה חילונים לשנוא את היהדות, מכיוון שלא הבינו מה הצורך בהשפלה הזו לאישה וגם לאיש. אמנם בתוכנית הקצינו עובדות והגיעו למסקנות רעות מהר מידי, אך עדיין, נותר הצורך לענות לעניין הזה.
תשובה: אדרבא, מצות חליצה היא לא משפילה את האשה אלא את אחי הבעל שלא מוכן להקים שם לאחיו ולהכניס את היבמה לביתו. מצות יבום היא לטובת האלמנה שלא תשאר אלמנה עזובה. וכדי שהאח של המת לא יסרב ליבם באה מצות חליצה להרתיע אותו. זה ההסבר ההגיוני למצוה. אך יש למצוה זו עומק נסתר ופעולת החליצה עושה תיקון גדול אך זה מסודות התורה.
שאלה: שאלות של אישה בהריון לגבי ראש השנה: אני בחודש השישי להריון ויש לי מספר שאלות לגבי ראש השנה. א. כאשר אינני אוכלת ושותה אני מרגישה חולשה רבה ובחילות. האם מותר לי לאכול לפני התפילה? האם יש צורך בקידוש? ב. האם מותר לי לשתות במהלך התפילה? ג. האם אני יכולה לשבת כאשר קשה לי לעמוד בתפילה? לפחות בחלקים מסוימים? האם כאשר אני עומדת ונשענת על הקיר זה נחשב כעמידה? ושנה טובה
תשובה: תתפללי בבית תפילת עמידה בלחש של שחרית (ללא תוספות הפיוטים), עשי קידוש ותאכלי ואח"כ תלכי לביהכ"נ. מותר לך לשתות במהלך התפילה. רק בתפילת עמידה תשתדלי לעמוד. אם אינך יכולה, שבי. עמידה שיש בה הישענות על משהו אינה עמידה.
שאלה: לשמור על בחינות בבית ספר נוצרי: שמרתי על תלמידים נוצריים בבחינת בגרות. לצערי הרב לא ידעתי שאולי אני עושה פה משהו שהוא לא טוב. כן ידעתי מראש שזה בי"ס נוצרי הסיבה שבגללה הלכתי לשמור שם השכר לשעה ומס השעות עבודה שהציעו לי (בסה"כ מדובר ביום אחד). השאלות: 1. מה עלינו לדעת בנושא הזה? א. אמורים אנחנו לפסול הצעות כאלה מראש? למרות שזקוקים לכסף וכרגע זה מה שיש להציע? ב. מי שעשה דבר כזה, - חטא עשה משהו רע פגם במשהו? ה כעס עליו? בייש מישהו? אנא ענו על שאלתי כמה שיותר מהר. על כל התשובות שאתם נותנים פה. ויום טוב.
תשובה: יתכן שאין ממש איסור משום שלא נהנית ממש מדברים שנוגעים לעבודה הדתית שלהם. לכן זה לא נורא ששמרת. אולם לגבי העתיד יש להימנע מלסייע לנוצרים בכל דרך שהיא.
שאלה: חלב נוכרי : קניתי אריזה של חטיף כתוב על זה כשר בהשגחת הרבנות נצרת עילית וכתוב ליד מכיל חלב נוכרי אז זה כשר או לא?
תשובה: יש דעות בין הפוסקים המתירים חלב נוכרי בתנאים מסויימים וכן יש מתירים אבקת חלב נוכרי. הרבנות שנתנה את ההכשר סומכת עליהם ולכן נותנת כשרות למוצר. אולם זו כשרות רגילה ולא כשרות מהדרין. בברכת התורה, WWW.Yeshiva.org.il
שאלה: הכנסת ספר קודש ואוכל לשירותים: הלכתי למרפאה לבצע בדיקה. השירותים נמצאים מחוץ למקום שבו יושבות המזכירות, כלומר, צריך לצאת שני חדרים כדי להגיע לשירותים. בתיק שלי יש תיקון כללי וספרון של תפילות. אני לא מכירה שם וגם לא היה לי למי לתת לשמור לי על התיק - מישהי שאני יכולה לבטוח בה. מה עושים במצב כזה? וגם יש מצבים שגם יש לי שם אוכל. האם מותר לאכול אותו אח"כ? האם בכלל יש דינים שונים בעניין הזה לגבי היום. (מדובר בחדר של כמה בתי כסא כמו שיש היום כמעט בכל מקום שיש בו מספר גדול של אנשים)
תשובה: עדיף להשאיר אצל המזכירות. אבל אם לא ניתן אפשר להכניס את הספר לשירותים אם הם מכוסים בשני כיסויים. לפחות כיסוי אחד אינו שייך להם באופן קבוע, כגון: תיק או כיס וכד'. במקרה הצורך ניתן להחשיב את הכריכה של הספר ככיסוי אחד. גם מאכלים עדיף שלא להכניס לשירותים (באר היטב אורח חיים, סימן ג, ב) אולם אם אין ברירה ניתן להקל להכניס אותם אם הם מכוסים או נמצאים בתוך תיק (אישי ישראל פרק ג, הערה י"ז).
שאלה: מציאת כסף במכונת חטיפים: מצאתי 5 שקל במכונת חטיפים שנמצאת בבניין בו אני לומד. אני לא יכול לשאול את כל מי שהיה פה. שאלתי מי שראיתי בקרבת מקום. האם יש לך עוד רעיונות אופציות של מה עליי לעשות או בכלל הכסף כבר שלי? רציתי להוסיף ולציין דבר אחד מצחיק שנזכרתי בו כעת. אציין שבעבר לי נתקעו כבר כמה שקלים (אולי 5,6,7,8) במכונות שונות שבאותו בניין, וסתם הצחיק אותי לחשוב כעת ולגחך שוואלה אולי זה פשוט סוף סוף מוחזר לי. סתם, לא יודע ככה בא לי פתאום לחשוב כך. בכל אופן אשמח לשמוע מה דעתך על המחשבה הזו.
תשובה: מטבע של חמשה ש"ח הוא דבר שאין בו סימן, כמו כן, מכונת החטיפים גם היא אינה מקום המהווה סימן משום שהיא נמצאת במקום ציבורי, לכן וודאי שהבעלים התייאש. המטבע אינו שייך לבעל המכונה מטעם קנין חצר משום שזו חצר שאינה משתמרת,לכן אתה יכול לקחת את הכסף לעצמך. בנוגע למחשבה שלך, אינני יודע לומר, הרבה דרכים למקום לעשות רצונו, והכל יתכן. הרב ניר אביב
שאלה: הקפאת מאכל בכלי חלבי: האם הקפאת מאכל פרווה בכלי חלבי הופכת אותו לחלבי?
תשובה: לא.
שאלה: הפרשת תרומות ומעשרות מפירות פגומים: האם ניתן לקחת פירות פגומים ואיתם לבצע את הפרשת התרומות ומעשרות על הפירות הטובים שגדלו באותו עץ (שהרי ממילא זורקים את המאית וקצת שמפרישים)?
תשובה: כן כך נוהגים בארץ ישראל, מלבד אם נותנים מעשר ראשון ללוי או כשיש מעשר עני. אבל באופן כללי לעניין התרומות בודאי אפשר לעשות כן. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: צליית כבד במחבת פסים: אני מבקשת לדעת האם ניתן לצלות כבד על מחבת פסים? הכוונה היא למחבת כבדה, שמניחים אותה מעל להבת גז ושיש בה פסים בולטים, כך שהדם הניגר בשעת הצלייה ניגר אל המרווחים שביניהם.
תשובה: לא. היסוד שצריך שיהיה לדם מקום לזוב ולא שיתכנס שם, אחרת יש לזה דין של כבד שנתבשל בדמו.
שאלה: טבעת לגבר - כסייג בלבד: עם המעבר מהישיבה לאוניברסיטה, שם לומדים במעורב, רצינו לדעת האם יש בעיה שגבר נשוי ילך מראש, לפני שמתעוררות בעיות, עם טבעת כסימן וסייג בעלמא. האם הדבר רצוי או רצוי שלא?
תשובה: אם הוא עושה זאת לסייג, אין מניעה ללכת עם טבעת. אך כמדומה שאם ילך עם ציציות בחוץ וכיפה רגילה גם זה יועיל ואין צורך בטבעת.
שאלה: קידוש והבדלה על ידי הבת: ההורים שלי לא דתיים (אבי לא חובש כיפה) אבל בשבתות וחגים הם נוהגים לעשות קידוש וסעודות (חוץ מזה הם לו שומרים שבת ממש). האם אבא שלי מוציא אותי ואת אחרים לידי חובה בקידוש והבדלה. והאם אני, בהיותי בחורה דתיה, יכולה להוציא את כולם (גם גברים) בקידוש והבדלה?
תשובה: האב מוציא ידי חובת קידוש, ואם אינו יודע לכוון טוב שכל אחד יאמר את הברכה בשקט.
שאלה: חתונה בשנת אבלות: חברתי סגרה אולם לחתונה שנקבעה לחורף. עדיין לא פנתה לרבנות לסידור מסמכים ורב. אביה נפטר בפתאומיות. כיצד יש לנהוג, ומה לגבי משפחתה מקרבה ראשונה?
תשובה: לא דוחים חתונה. אדרבה, זו זכות לנפטר שיש המשכיות למשפחה. הקרובים מוגבלים באשר להשתתפות בסעודה אולם זו לא סיבה לדחות את החתונה. תנחומים ומזל טוב.
שאלה: לואיזה ותולעים: האם לואיזה ששתלנו בגינה, דינה כנענע לענין תולעים, צריך להשרות במים חמים לפני החליטה לתה?
תשובה: מי שרוצה את הירק עצמו צריך להשתמש רק בשקית צפופה (כעין שקיות תה). אפשר לחלוט ולסנן את המים. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: יקבי חברון: ראיתי שהרב הודיע על הורדת הכשרות מיקבי חברון, יש ברשותי מספר בקבוקי יין שטו היקב של יקבי חברון שרכשתי אותם בעבר, האם ניתן לשתות אותם או לא?
תשובה: מי שיש לו בקבוקים מקודם יכול להשתמש בהם, אך מכאן ואילך לא, ובעז"ה תצא על כך הודעה מסודרת.
שאלה: קלף בעפצים: האם קלפים המעובדים בסיד כשרים או שצריך או עדיף מעובד בעפצים? ואם כשרים למה בתלמוד כתוב שצריך מעובד בעפצים מסכת שבת.
תשובה: לא צריך דווקא עפצים, אפשר גם מעובד בסיד.
שאלה: עונת המעשרות בפרי שנקטף מוקדם: האם כשקוטפים פרי בכוונה, בעודו לא מוכן לאכילה, כדי שיגיע לשווקים כשהוא טרי ולא רקוב (הבחלה) הוא נחשב שהגיע לעונת המעשרות או שיש להמתין עד אשר יהיה ראוי לאכילה?
תשובה: שאלה זו התעוררה לפני כארבעים שנה, ונכתב על כך ספרות גדולה בעניין תמרים ובננות שעוברות הבחלה. המנהג בארץ ישראל להפריש מיד ומתיחסים להבחלה כבישול של תפו"א שמפרישים קודם הבישול. (הדיון בספר פרי ירוחם, לרב גרוסברג זצ"ל). כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: שידוך ושמירת עיניים: אני כעת יוצאת לשידוך עם בחור חביב שקשה לי לערוך עליו דיאגנוזה ברורה, בפרט ברמתו הרוחנית. שמירת עיניים הוא קריטריון חשוב מאוד עבורי בבואי להגדיר יראת שמיים של בחור. בפגישה הראשונה נפגשנו בבית קפה (שגם על כך נשאלת השאלה, האם זה מן הראוי, זה מרגיש לי חסר ביראת שמיים ומה עושים כשאין בית להתארח בו?) הבחור ב-ח-ן פעם פעמיים נשים שונות שנכנסו לבית קפה ורק משום כך רציתי לפרק איתו את העסק. כשליבי מורה לי לנסות עוד פגישה. בפגישה השנייה לעומת זאת, המצב השתפר פלאים והשידוך המעיט להסתכל על הסובבים אותנו. האם כדאי לי לשוחח איתו על החשש שיש לי מפני כך, והאם ראוי לבטל שידוך בגלל זה כששאר הבחינות נראות בעיניי טובות? בברכת שנה טובה ופוריה בעמל התורה.
תשובה: לא כדאי רק על כך לפרק קשר. אם מה שמפריע לך זה חשש של חוסר נאמנות לך, אזי את צריכה לברר נושא זה בינך לבין עצמך ולאחר מכן גם לברר נושא זה איתו. אם מדובר על טירדה מצד המעלה הרוחנית של המשודך ומידת הגבורה שלו בנושא זה, ניתן לדבר איתו על כך. אם את תראי שהוא רוצה להתגבר והוא במהלך של עבודה על התקדמות בטהרת העניים לא להפסיק משום כך.
שאלה: כניסה להריון בזמן גיור : בת זוגתי נמצאת כרגע בתהליך גיור בארה"ב (תהליך אורטודוקסי). אני לא חלק מתהליך הגיור שלה מכיוון שהיא התחילה את התהליך לפני שהכירה אותי ונאמר לנו שעדיף לנו לא לחשוף את את הקשר בנינו בפני הרבנים והקהילה כי זה יאריך את תהליך הגיור. אנחנו בני 36. לזוגתי תהליך הגיור אמור להיגמר ב"ה באזור חודש אוגוסט שנה הבאה. בימים אחרונים הומלץ לנו על ידי רופא הנשים שלה לא להמתין עוד ולנסות להכנס להריון עכשיו (עקב בעיה רפואית שהיא סובלת וגילה 36). מה יהיו השלכות על תהליך הגיור אם היא תכנס להריון עכשיו? והאם אפשר להתייעץ עם הרב בשאלה מה לעשות?
תשובה: איני מבין מה הריווח, אם יראו אותה הדיינים כשהיא בהריון הדבר לא יקשה על הגיור? עכ"פ, אם היא תלד לפני הגיור הילד יהיה גוי ויצטרך גיור בפני עצמו, וגם אם היא רק תיכנס להריון לפני הגיור הילד יהיה ספק גר.
שאלה: יום טוב שני של גלויות: האם אדם שיצא לשליחות למשך שנתיים לפחות מחוייב ביום טוב שני של גלויות?
תשובה: תחגוג כמוהם.
שאלה: שומרים הפקד לעירך כל היום וכל הלילה: מהו מקור הפסוק: שומרים הפקד לעירך כל היום וכל הלילה?
תשובה: זה אננו פסוק כי אם משפט מהפיוט "ובכן ויהי בחצי הלילה" הנאמר לאחר ההגדה בליל הסדר. מקורו כנראה מהפסוק בישעיהו פרק סב, פסוק ו: "על חומתיך ירושלם הפקדתי שמרים כל היום וכל הלילה תמיד לא יחשו המזכרים את ה' אל דמי לכם".
שאלה: היזק במכללה: אני סטודנט במכללת אריאל. לפני זמן לא רב ישבתי מול מחשב ורציתי להזיז את המסך בשביל לשנות את הזווית שבה היה המסך. תוך כדי שעשיתי זאת - אולי בגלל שהזזתי אותו בצורה לא נכונה או בגלל שהפעלתי כח רב מידי - נשבר החיבור שבין המסך למעמד שלו. האם אני חייב להודיע על כך לאחראי על המחשבים במכללה ולשלם את הנזק שניגרם או שאיני חייב (בגלל הת שאני משלם למכללה ונזקים כאלו אולי נלקחים בחשבון מראש או בגלל סיבה אחרת)?
תשובה: אם השימוש היה סביר הרי זה כ"מתה מחמת מלאכה" ואתה פטור מלשלם. אך אם שימוש לא סביר הוא שגרם לשבירה, מן הדין אתה חייב לשלם ועליך לדווח על כך לאחראי המחשבים במיכללה. כמובן, שאם המכללה מוחלת על הנזק אתה פטור מלשלם. הרב מיכאל יומטוביאן
שאלה: התנדבות במד"א: אני בגיל 15, גיל שבו אפשר להתנדב במד"א. רציתי לדעת מהי דעת הרב בעניין התנדבות במד"א, הן מבחינת צניעות, והן מבחינת "ביטול תורה"?
תשובה: עדיף בגיל זה להתרכז בלימוד התורה ולא להתפזר לפעילויות אחרות, עם כל החשיבות שלהם. וגם יש לצרף את השיקול של צניעות. עלה והצלח בשקידת התורה.